**Kedves Hallgatók!**

A metALCOM Távközlési és Rendszerintegrációs Zrt.

***Egyetemi konstrukciós*** ***versenyt*** hirdet

***„Nagy Lajos emlékverseny” [[1]](#footnote-1)***

elnevezéssel.

Egy izgalmas **megmérettetésre várjuk** azokat a **felsőfokú tanulmányaikat folytató hallgatókat**, akik nemcsak használják a távközlési eszközöket, hanem érdekli is őket azok működése és készek megmérkőzni a győzelemért és az azzal járó **értékes díjakért**!

Az I. helyezett csapat díjazása: **1.120.000 Ft**

Jelentkezési határidő: **2023. április 15.**

Jelentkezz a honlapunkon!

**Bővebb információt itt találsz a versenyről:**

[Egyetemi konstrukciós verseny leírása](https://metalcomzrt.eu/index.php/2023/03/27/egyetemi-konstrukcios-verseny/)



1. Nagy Lajos (1941-2017) élete a rádiózás, a híradástechnika körül forgott. Műszaki tanulmányait 1955-1959 között a budapesti Puskás Tivadar Távközlési Technikumban, majd 1967-1971 között a BME Villamosmérnöki Karán, végül 1974-1977 között ugyanezen egyetem rádió-híradás-technikai szakán végezte. 1959-től a Szentesi TV Állomás adókezelője lett, majd 1978-tól állomásvezetője. Részt vett a szentesi tv-adó szerelési, bővítési munkálataiban, munkatársaival két televízió és három rádió műsorát továbbították. Tanulmányainak és mérhetetlen szakmai tapasztalatának köszönhetően 1978-ban kinevezték állomásvezetőnek, majd innen vonult jól megérdemelt nyugdíjba 1999-ben. Az 1970-es évektől óraadó tanárként dolgozott a Pollák Antal Műszaki Szakközépiskolában. Kis kihagyással évtizedekig volt az iskola elismert, közkedvelt, és megbecsült tanára, később pedig érettségi ill. technikus vizsgákon elnökölt. Kincset ért a rutinja, tapasztalata, szakmai alázata a tanulók oktatásában. Az iskolában mindig derűs, optimista légkör vette körül, rá igaz volt a mondás: „jó szóval” oktatta, tanítási stílusával nevelte az ifjúságot: elképesztően alapos tudását és tapasztalatait úgy volt képes átadni tanítványainak, hogy mindeközben sem hangos szó, sem kioktatás, sem megszégyenítő fegyelmezés nem hangzott el. [↑](#footnote-ref-1)